《琼台》
宋代·胡融

璿台插中天，仙圣展游眺。
亭亭珠玕树，蒙日光照曜。
上有天乐珠，嘈杂声要妙。
浮丘倚岩听，玉女排云笑。
茲游偿夙心，时闻八鸾啸。
搴茎茹金芝，援藟爱青峭。
琅琊失孤岫，渤海播圆峤。
抵掌嗤客星，石濑坐投钓。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。